《赋玉岩》
宋代·赵希融

君不见陶令门前栽五柳，聊为折腰辞五斗。
归来三径足欢娱，琴书得趣人谁有。
又不见和靖卜築临西湖，湖山胜景天下无。
至今疏影横斜句，人与梅花其清癯。
古来逸士皆如此，一节纯全能终始。
三欢古风挽莫回，幸有玉岩人足比。
二十馀年养浩深，厌居朝市入山林。
此身出处无非道，尤世谁知一寸心。
愧予朱墨尘埃里，恨不岩前濯清泚。
想象入室芝兰馨，有□清庙遗音美。
闻说当年赠蓝书，蒲公之见特其粗。
要知命义吾儒事，愿学同游周邵苏。

作者简介：赵希融，长乐（今属福建）人（《宋诗拾遗》卷九），太祖九世孙（《宋史·宗室世系》八）。